text: Politiet stoppede bil – og konfiskerede den
  15 oktober 2015 kl. 09.24
  
  
  
  Der var så meget galt, da en patrulje stoppede en bil, at den blev beslaglagt.
  
  En politipatrulje stoppede onsdag formiddag en bil i Tinglev. Der var så meget galt, at bilen blev konfiskeret:
  Ikke alene var dækkene nedslidte og forsikringen ikke betalt, men den kvindelige chauffør havde heller ikke kørekort.
  Det var ikke første gang, kvinden kørte bil uden at have kørekort, så patruljen konfiskerede bilen.
  